
I. UPUTE PONUDITELJIMA ZA IZRADU PONUDE

1. Podaci o naručitelju:

Naziv:  Osnovna škola Kamešnica

OIB: 42095587809

Adresa:  Hrvatskih branitelja 26, 21238 Otok

Broj telefona: 021/834-417

Broj telefaksa: 021/835-084

Internetska adresa: www.skola-kamesnica.hr
Adresa elektroničke pošte: ured@os-kamesnica-otok.skole.hr
2. Podaci o osobi ili službi zaduženoj za komunikaciju sa ponuditeljima:

Miroslav Jukić, ravnatelj škole
3. Vrsta postupka
Poziv za dostavu ponuda koji prethodi stvaranju ugovornog odnosa za nabavu jednostavne vrijednosti.
4. Opis predmeta nabave, oznaka i naziv iz Jedinstvenog rječnika javne nabave:

Predmet nabave obuhvaća opskrbu električnom energijom za potrebe naručitelja za razdoblje od 24 (dvadesetčetiri) mjeseca . 

Oznaka i naziv iz Jedinstvenog rječnika javne nabave (CPV): 09310000-5.; električna energija, opskrba povlaštenog kupca.
5. Vrsta, kvaliteta, opseg i količina predmeta nabave:

Kako je navedeno u obrascu Troškovnika, računi će se ispostavljati temeljem stvarne potrošnje električne energije.

Ugovor o javnoj nabavi se zaključuje na vrijeme od 24 (dvadesetčetiri) mjeseca.

6. Mjesto isporuke:

Mjerna mjesta navedena u Troškovniku.

7. Rok isporuke i vrijeme trajanja ugovora:
Isporuka električne energije počinje od datuma primjene ugovora o javnoj nabavi i nakon što isporučitelj zaprimi od operatora distribucijskog sustava odnosno prijenosnog sustava pisanu suglasnost o usklađenosti ugovora o javnoj nabavi sa ugovorom o korištenju mreže kojeg je naručitelj sklopio sa operatorom distribucijskog sustava odnosno prijenosnog sustava, za sva obračunska mjerna mjesta iz ugovora o javnoj nabavi. Ugovor se zaključuje na vrijeme od 24 (dvadesetčetiri) mjeseca.
8. Nuđenje predmeta nabave:

Nudi se cjelokupan predmet nabave. Nije dozvoljeno nuđenje po grupama ili dijelovima predmeta nabave.
9. Uvjeti sposobnosti gospodarskih subjekata i dokazi sposobnosti:

Ponuditelj mora dokazati pravnu i poslovnu sposobnost, nekažnjavanost u svezi sa kaznenim djelima iz 251. Zakona o javnoj nabavi (NN 120/16) i financijsku sposobnost.

Dokazi sposobnosti koje je ponuditelj dužan dostaviti  i uvjeti sposobnosti  koje je ponuditelj dužan dokazati su sljedeći:

9.1.  Pravna i poslovna sposobnost:

9.1.1.  Isprava o upisu u poslovni, sudski (trgovački), strukovni, obrtni ili drugi odgovarajući registar kojom ponuditelj dokazuje:

-  da ima registriranu djelatnost u svezi sa predmetom nabave,

-  da protiv njega nije pokrenut stečajni postupak,

-  da se ne nalazi u postupku likvidacije (ili sličnom postupku prema nacionalnim zakonodavstvima zemlje sjedišta gospodarskog subjekta),

- 
 da nije u postupku obustavljanja poslovne djelatnosti ili da je nije već obustavio.

Izdavatelj dokaza: nadležni Trgovački sud, upravno ili drugo državno tijelo nadležno za vođenje obrtnog, strukovnog ili poslovnog registra.

Dokaz se dostavlja u neovjerenoj preslici i ne smije biti stariji od 3 mjeseca od slanja ponude.

9.1.2.  Dozvola za obavljanje energetske djelatnosti opskrbe električnom energijom koju je gospodarskom subjektu izdala  Hrvatska energetska regulatorna agencija (HERA). Dokaz se dostavlja u neovjerenoj preslici.

Ako se dokazi pravne i poslovne sposobnosti ne izdaju u zemlji sjedišta gospodarskog subjekta, gospodarski subjekt dostavlja izjavu o navedenim uvjetima s ovjerenim potpisom osobe ovlaštene za zastupanje kod nadležnog tijela.

9.2.  Nekažnjavanost:

Ponuditelj daje izjavu da nema okolnosti za isključenje po čl. 251. Zakona o javnoj nabavi (NN 120/16). Po čl. 251. Zakona o javnoj nabavi (NN 120/16)  javni naručitelj obvezan je isključiti gospodarskog subjekta iz postupka javne nabave ako utvrdi da: – je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

(2) Javni naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz stavka 1. točaka 1. i 2. ovoga članka. 

Izjavu daje osoba ovlaštena za zastupanje gospodarskog subjekta za sebe, i kada se radi o pravnoj osobi, za gospodarski subjekt i ne smije biti starija od 3 mjeseca računajući od dana početka postupka javne nabave. 

9.3.  Financijska sposobnost:

Ponuditelj mora, radi dokazivanja financijske i gospodarske sposobnosti, dostaviti sljedeće dokaze i zadovoljiti tražene uvjete:

·  Potvrdu Porezne uprave o stanju duga ili istovrijedne isprave nadležnih tijela zemlje sjedišta gospodarskog subjekta. Ponuditelj mora imati ispunjene obveze plaćanja svih dospjelih poreznih obveza i obveza za mirovinsko i zdravstveno osiguranje. Traženi dokaz ne smije biti stariji od 30 (trideset) dana od dana početka postupka javne nabave.

· Dokaz o bonitetu: BON-1 za 2016. i 2017.. Ponuditelji ne smiju biti u gubitku u posljednje 2 (dvije) godine,

· Dokaz o solventnosti: Dokument izdan od bankarskih ili drugih institucija kojim se dokazuje solventnost gospodarskog subjekta (BON-2 i/ili SOL-2). Ponuditelj ne smije imati blokadu računa u posljednjih 180 (stoosamdeset) dana dulje od 15 (petnaest) dana, čime dokazuje financijsku sposobnost obavljanja poslova u obimu i roku traženom predmetom nabave. Traženi dokument mora se odnositi na glavni račun i ne smije biti stariji od 30 (trideset) dana do dana početka postupka javne nabave.

Ponuditelj može dokazati financijsku sposobnost i pomoću drugog dokaza, različitog od onog koji je tražen ovom točkom, ako zatraženi dokaz ne može biti dostavljen iz opravdanog razloga i ako dostavljeni dokaz ima istu dokaznu snagu kao i traženi.



                                                                           

10. Procijenjena vrijednost nabave

40.000 kn bez PDV-a


















  za 1 (jednu ) godinu
11.   Oblik i način izrade ponude:

11.1. Oblik i način izrade ponude:

Ponuda mora biti izrađena u pisanom obliku, dostavljena u izvorniku i izrađena na izvornoj dokumentaciji za nadmetanje koja se ne smije mijenjati ili dopunjavati.

Ponuda  mora biti uvezena u cjelinu na način da se onemogući naknadno vađenje ili umetanje listova ili dijelova ponude. 

Stranice ponude označavaju se rednim brojem stranice kroz ukupan broj stranica ponude ili ukupan broj stranica ponude kroz redni broj stranica ponude.

Ponuditelj mora uzorke i ostale sastavne dijelove ponude u papirnatom obliku koji ne mogu biti uvezeni, obilježiti nazivom, označiti ih kao dijelove ponude i dostaviti ih s ponudom. 

Ponuda se piše neizbrisivom tintom.

Ponuditelj ne smije mijenjati, brisati ili dopisivati izvorne obrasce, troškovnik i ostale dokumente osim ispravka vlastitog upisa teksta ili brojke. 

Pogrešne upise dopušteno je promijeniti na način da se upis precrta (ostane čitljiv) i pored njega (gdje ima mjesta) upiše ispravan podatak.

Svaku takvu promjenu ili ispravak mora potpisati osoba koja potpisuje ponudu s navodom o datumu promjene uz potvrdu pečatom.

Ponuda se predaje u izvorniku u jednom primjerku, u zatvorenoj omotnici sa naznakom: „Ponuda za opskrbu električnom energijom-ne otvarati“

Ponuda se izrađuje bez naknade.

11.2. Sadržaj ponude:

Ponuda mora sadržavati sljedeće priloge koji moraju biti priloženi ponudi sljedećim redoslijedom:

-   ispunjeni i od ovlaštene osobe ponuditelja potpisani i pečatom ovjereni Obrazac Ponude ,

-   dokazi sposobnosti redom kako su navedeni pod toč. 9. Poziva za nadmetanje, 

- ispunjeni i od ovlaštene osobe ponuditelja potpisani i pečatom ovjereni Obrazac  Troškovnika.  
a. Način dostave ponude:

Ponuda se dostavlja u pisanom obliku, u zatvorenoj omotnici s nazivom i adresom naručitelja: Osnovna škola Kamešnica, Hrvatskih branitelja 26, 21238 Otok, nazivom i adresom ponuditelja, s naznakom „ Ponuda za opskrbu električnom energijom- ne otvarati“.

U roku za dostavu ponude ponuditelj može dodatnom pravovaljano potpisanom izjavom izmijeniti svoju ponudu, nadopuniti je ili od nje odustati. 

Ako zbog izmjene ponude ili dopune ponude proizađe nova ukupna cijena, ona se također mora navesti.

Izmjena ili dopuna ponude moraju se naručitelju dostaviti sukladno odredbama Zakona o javnoj nabavi koje vrijede za ponudu i naručitelj ih mora tretirati kao ponudu. 

U slučaju odustajanja od ponude u roku za dostavu ponuda, ponuditelj može istodobno zahtijevati povrat svoje neotvorene ponude.

12. Dopustivost dostave ponude elektroničkim putem:

Nije dozvoljeno dostavljanje ponuda elektroničkim  putem.

13. Dopustivost alternativnih ponuda:

Alternativne ponude  nisu dopuštene.

14. Način izračuna cijene za predmet nabave, sadržaj cijene i način obračuna i promjene cijene:

Cijena ponude se izražava za cjelokupan predmet nabave i u cijenu ponude su uračunati svi troškovi potrebni za realizaciju predmeta nabave i popusti, bez poreza na dodanu vrijednost, koji se iskazuje zasebno iza cijene  ponude.

Cijena ponude piše se u Obrascu ponude brojkama i slovima. Ako se iznosi u brojkama i slovima razlikuju, mjerodavan je iznos izražen slovima.

Ako kod ponude s ukupnom cijenom zbroj apsolutnih iznosa svih računskih pogreški, na više ili manje iznosi više od 5 (pet) % ukupne cijene ponude bez poreza na dodanu vrijednost, ponuda je neprihvatljiva.

Cijena je promjenjiva sukladno zakonskim i podzakonskim aktima, a posebice onima koji reguliraju odnose opskrbljivača i povlaštenih kupaca (Zakon o tržištu električne energije, Zakon o energiji, Opći uvjeti za opskrbu električnom energijom).

15. Valuta u kojoj cijena ponude treba biti izražena:

Cijena ponude izražava se u kunama.

16. Rok, način i uvjeti plaćanja:

Ponuditelj će naručitelju obračunavati električnu energiju za obračunsko razdoblje koje iznosi 30 +/-3 dana po ispostavljenom računu, a na temelju stvarne potrošnje električne energije.

Plaćanje će se vršiti temeljem ispostavljenog računa u roku od 30 dana od dana izdavanja istoga.

17. Rok valjanosti ponude:

Rok valjanosti ponude je 60 (šezdeset) dana od dana otvaranja ponuda i mora biti naveden u Obrascu ponude.

Na zahtjev naručitelja ponuditelj može produžiti rok valjanosti svoje ponude.

18. Kriterij odabira ponude:

Najniža sveukupna cijena za cjelokupni predmet nabave prihvatljivog ponuditelja prema traženim uvjetima i zahtjevima iz Dokumentacije za nadmetanje.

Ponude koje ne sadrže dokaze o sposobnosti sukladno toč. 9. Poziva za nadmetanje ili sadrže neodgovarajuće dokaze ili neistinite dokaze, ponude u kojima ponuditelji ne dokažu uvjete sposobnosti navedene pored svakog od dokaza, te koje nisu sukladne uvjetima i zahtjevima iz Dokumentacije za nadmetanje, smatrat će se neprihvatljivima i naručitelj će ih isključiti iz daljnjeg postupka odabira.

Ponude koje ne ispunjavaju uvjete vezane za svojstva predmeta nabave te time ne ispunjavaju u cijelosti zahtjeve naručitelja određene u Dokumentaciji za nadmetanje, smatrat će se nepravilnima i naručitelj će ih isključiti iz daljnjeg postupka odabira.

19. Jezik na kojem se ponuda izrađuje:

Ponuda  se sa svim traženim prilozima podnosi na hrvatskom jeziku i latiničnom pismu.

20. Datum, vrijeme i mjesto dostave i otvaranje ponuda:

Ponuda se dostavlja u papirnatom obliku putem pošte ili neposredno u urudžbeni zapisnik na adresu naručitelja: Osnovna škola Kamešnica, Hrvatskih branitelja 26, 21238 Otok, u zatvorenoj i zapečaćenoj omotnici s nazivom i adresom ponuditelja, te s nazivom i adresom naručitelja s naznakom „Ponuda za opskrbu električnom energijom - ne otvarati“.

 Krajnji rok za dostavu ponuda:

    
       









Datum: 31. siječnja 2018.  godine                Vrijeme: 12:00  sati

Ponuda pristigla nakon isteka roka za dostavu ponuda ne otvara se i vraća se gospodarskom subjektu koji ju je dostavio.

Javno otvaranje ponuda održat će se:

Datum: 31. siječnja 2018. godine u 12:00 sati, na adresi: Osnovna škola Kamešnica, Hrvatskih branitelja 26, 21238 Otok. 

21. Stavljanje na raspolaganje dokumentacije za nadmetanje:

Dokumentacija za nadmetanje može se preuzeti na adresi naručitelja :

Osnovna škola Kamešnica, Hrvatskih branitelja 26, 21238 Otok radnim danom od 8 - 13 sati, neposredno, kao i na web adresi: www.skola-kamesnica.hr
22. Potrebne izjave:

-  izjava o nekažnjavanju,
23. Rok donošenja odluke o odabiru ili poništenju:

Rok za donošenje odluke o odabiru ili poništenju postupka  nabave jednostavne vrijednosti iznosi 2 (dva) dana, a započinje teći danom isteka roka za dostavu ponuda.

II. TEHNIČKA SPECIFIKACIJA

Obračunski elementi

Obračunski elementi na temelju kojih će se vršiti obračun opskrbe električne energije su:

· radna snaga u kW (za ona obračunska mjerna mjesta na kojima se snaga registrira)

· preuzeta radna energija izražena u kWh.

Radna snaga (SVT) u (kW) određuje se na temelju vršnog opterećenja, što predstavlja najveće srednje opterećenje izmjereno tijekom 15 minutnog mjesečnog obračunskog razdoblja u doba viših dnevnih tarifnih stavki.

Radna energija (kWh) se određuje mjerenjem. Tarifne stavke za prodaju električne energije utvrđuju se s obzirom na doba dana kako slijedi:

· Više dnevne tarifne stavke (RVT): obračunava se električna energija isporučena u vremenu od 07 do 21 kada se primjenjuje zimsko računanje vremena, odnosno od 08 do 22 kada se primjenjuje ljetno računanje vremena.

· Niže dnevne tarifne stavke (RNT): obračunava se električna energija isporučena u vremenu od 21 do 07 sljedećeg dana kada se primjenjuje zimsko računanje vremena, odnosno od 22 do 08 sati sljedećeg dana kada se primjenjuje ljetno računanje vremena.

· Jednotarifne stavke (JT): obračunava se električna energija isporučena na mjernom mjestu s tarifnim modelom u kojem se obračunava samo jedna tarifa (npr. tarifni model-niski napon plavi)

· Javna rasvjeta (JR): obračunava se električna energija isporučena na mjernom mjestu s tarifnim modelom javna rasvjeta.
Opskrbljivač mora kao obračunski element predvidjeti i Naknadu za poticanje proizvodnje iz obnovljivih izvora (OIE).

Obračunsko razdoblje

Obračunsko razdoblje za koje će opskrbljivač obračunavati električnu energiju iznosi 30+/-3 dana.

Cijene

Opskrbljivač će u troškovnik upisati jediničnu cijenu za sljedeće obračunske elemente na osnovu kojih će se vršiti obračun opskrbe električne energije:

· radna snaga (SVT) u jedinicama mjere (kn/kW)

· radna energija u doba više dnevne tarifne stavke (RVT) u jedinicama mjere (kn/kWh)

· radna energija u doba niže dnevne tarifne stavke (NVT) u jedinicama mjere (kn/kWh)

· radna energija jednotarifne stavke (JT) u jedinicama mjere (kn/kWh)

· naknadu za poticanje proizvodnje iz obnovljivih izvora (OIE) (kn/kWH).

Jedinična cijena obračunskih elemenata treba sadržavati sve troškove opskrbljivača na mjestu isporuke električne energije. Iznos naknade za poticanje proizvodnje iz obnovljivih izvora energije (OIE) prikazuje se odvojeno od cijene ostalih obračunskih elemenata, kao zasebna stavka u troškovniku.

Jedinična cijena ne obuhvaća ostale naknade (naknade za korištenje prijenosne i distribucijske mreže) kako je to definirano zakonskom regulativom iz ovog područja.

Opskrbljivač će u troškovnik upisati ukupni iznos troška radne snage izračunat množenjem ukupnog iznosa angažirane radne snage s jediničnom cijenom radne snage, upisati ukupni iznos troška radne energije izračunat množenjem ukupnog iznosa radne energije po tarifnim stavkama s jediničnom cijenom odgovarajuće tarifne stavke, te upisati ukupni iznos troška za naknadu za poticanje proizvodnje iz obnovljivih izvora energije (OIE) izračunat množenjem ukupnog iznosa radne energije za sve tarifne stavke s jediničnom cijenom naknade

Promjenjivost cijena

Cijene su promjenjive sukladno propisima koji reguliraju odnose između opskrbljivača i povlaštenog kupca. Ponuditelj je dužan dati klauzulu promjene cijena.

Način dostave računa

Opskrbljivač će izdati jedna račun za sva obračunska radna mjesta sa specifikacijom potrošnje po obračunskim mjernim mjestima, u roku od 5 dana od dana primitka odnosno preuzimanja mjernih podataka. Račun će se dostaviti na adresu na zahtjev naručitelja, opskrbljivač će dostaviti račun odmah nakon izdavanja, putem telefaksa i/ili elektroničke pošte. Kontakt brojevi i adrese dogovorit će se naknadno. Naručitelj će obavijestiti opskrbljivača ukoliko ne zaprimi račun do 15. dana u tekućem mjesecu.
Rok plaćanja
Rok plaćanja je 30 dana od dana izdavanja računa

